**A 2017. február 2-ai Közgyűlés határozatai**

**1/2017.(II.2.) Kgy. sz. határozat**

1./ A Közgyűlés a napirenddel összefüggésben az alábbi képviselői indítványokat nem támogatta:

- a Falco Zrt-vel kapcsolatos tájékoztatás napirendre tűzése;

- a városi közétkeztetés helyzetéről szóló tájékoztató napirendre tűzése;

- egyéb személyi ügyek napirendre vétele;

- az alpolgármesterek munkavégzéséről szóló tájékoztató napirendre tűzése;

- a „Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről” című előterjesztés napirend elején történő tárgyalására tett indítvány;

- a lakásgazdálkodási koncepció napirendre tűzése;

- a SZOVA Zrt. vezérigazgatója jogviszonyával kapcsolatos javaslat napirendre tűzése;

- a bérlakásépítési program napirendre tűzése;

- a főépítészi státusszal kapcsolatos tájékoztató napirendre tűzése;

- a „Javaslat a STYL FASHION Kft.-vel kapcsolatos döntések meghozatalára” című előterjesztés nyilvános ülésen történő tárgyalására tett javaslat;

- a Polgármesteri Hivatal köztisztviselői béremelésére vonatkozó javaslat napirendre tűzése;

- a városmakett ügyével kapcsolatos tájékoztató napirendre tűzése;

- a téli síkosságmentesítéssel kapcsolatos kötelezettségek teljesítését támogató térkép készítésére vonatkozó javaslat;

- a városi tömegközlekedés koncepciójának napirendre tűzése;

- Szombathely parkolási problémáinak megoldására vonatkozó javaslat napirendre tűzése;

- a hajléktalan szállóval kapcsolatos kérdések napirendre tűzése;

2./ A Közgyűlés úgy határozott hogy a zárt ülés napirendjeit 1. és 2. napirendként tárgyalja.

**Felelős:** Dr. Puskás Tivadar polgármester

**2/2017.(II.2.) Kgy. sz. határozat**

**Napirendi JAVASLAT**

**i.**

**ZÁRT ÜLÉS**

**1./ Javaslat a STYL FASHION Kft.-vel kapcsolatos döntések meghozatalára**

**Előadók:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

  **Meghívottak:** Szilágyi Sándor, a STYL FASHION Kft. ügyvezetője

 a többségi tulajdonosok képviselője

**2./ Javaslat a szociális munka területén dolgozók önkormányzati kitüntetésére**

**Előadók:** Dr. Puskás Tivadar polgármester

Koczka Tibor alpolgármester

**iI.**

**NYILVÁNOS ÜLÉS**

**3./** **Javaslat a „Nemzeti Ovi-Foci, Ovi-Sport Program” keretében elnyert pályázatokkal kapcsolatos döntések meghozatalára**

 **Előadók:** Dr. Puskás Tivadar polgármester

 Illés Károly alpolgármester

**4./ Javaslat a Haladás Sportkomplexum Fejlesztő Nonprofit Kft.-vel kapcsolatos döntések meghozatalára**

**Előadók:** Dr. Puskás Tivadar polgármester

 Illés Károly alpolgármester

**Meghívott:**Dr. Szondy Szilvia, a Haladás Sportkomplexum Fejlesztő Nonprofit Kft. ügyvezető igazgatója

**5./ Javaslat a „TOP-7.1.1-16 Kulturális és közösségi terek infrastrukturális fejlesztése és helyi közösségszervezés a városi helyi fejlesztési stratégiához kapcsolódva” megnevezésű pályázati felhívással kapcsolatos döntések meghozatalára**

**Előadók:** Dr. Puskás Tivadar polgármester

 Illés Károly alpolgármester

 **Meghívottak:** Polgár Tibor, a Nyugat-Pannon Terület- és Gazdaságfejlesztési Szolgáltató Közhasznú Nonprofit Kft. stratégiai igazgatója

 Dr. Ajkay Adrián, a Savaria Városfejlesztési Kft. ügyvezető igazgatója

**6./ Javaslat Szombathely Megyei Jogú Város Önkormányzata 2016. évi költségvetéséről szóló önkormányzati rendelet V. számú módosításának megalkotására**

**Előadók:** Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyző

**Meghívott:** Gáspárné Farkas Ágota könyvvizsgáló

**7./ Javaslat a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosítására**

**Előadók:** Dr. Puskás Tivadar polgármester

Koczka Tibor alpolgármester

 Dr. Károlyi Ákos jegyző

**8./ Javaslat a helyközi járatokon a helyi járatos bérlettel való utazás kiterjesztésére**

**Előadók:** Dr. Puskás Tivadar polgármester

 Illés Károly alpolgármester

 **Meghívott:** Papp László, az ÉNYKK Zrt. vezérigazgatója

**9./ Tájékoztatás a SZOMHULL Nonprofit Kft. és a SZOVA Zrt. hulladékgazdálkodási tevékenységének helyzetéről, a szombathelyi hulladékgazdálkodási közszolgáltatás jövőjét érintő kérdésekről**

**Előadók:** Dr. Puskás Tivadar polgármester

 Molnár Miklós alpolgármester

**Meghívottak:**Dr. Németh Gábor, a SZOVA Zrt. vezérigazgatója

Puklér Géza, a SZOMHULL Nonprofit Kft. ügyvezető igazgatója

**10./ Beszámoló a gázfelülvizsgálattal összefüggő ügyek vizsgálatára létrehozott ideiglenes bizottság tevékenységéről**

**Előadó:** Kántás Zoltán önkormányzati képviselő, az ideiglenes bizottság elnöke

**11./ Javaslat közterületek elnevezésére**

**Előadók:** Dr. Puskás Tivadar polgármester

 Koczka Tibor alpolgármester

**12./ Javaslat Szombathely Megyei Jogú Város településrendezési eszközének módosítására a Sportliget vonatkozásában**

**Előadók:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

**Meghívott:** Gergye Péter településtervező

**13./ Javaslat Szombathely Megyei Jogú Város településrendezési eszközének módosítása során beérkezett vélemények elfogadására a Szombathely, 7273/63 hrsz. alatti ingatlan vonatkozásában**

**Előadók:** Dr. Puskás Tivadar polgármester

 Illés Károly alpolgármester

**Meghívott:** Gergye Péter településtervező

**14./ Javaslat Szombathely Megyei Jogú Város Partnerségi Egyeztetési Szabályzatának megalkotására**

 **Előadók:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

**15./ Javaslat gépjármű értékesítésére a VASIVÍZ ZRt. részére**

**Előadók:** Dr. Puskás Tivadar polgármester

 Illés Károly alpolgármester

**Meghívott:**Dr. Kohuth Viktor, a VASIVÍZ ZRt. ügyvezető igazgatója

**16./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

 **Előadó:** Dr. Puskás Tivadar polgármester

**17./ Tájékoztató a lejárt határidejű közgyűlési határozatok végrehajtásáról**

 **Előadó:** Dr. Károlyi Ákos jegyző

**18./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

 **Előadó:** Dr. Károlyi Ákos jegyző

**7/2017.(II.2.) Kgy. sz. határozat**

Szombathely Megyei Jogú Város Közgyűlése a „Javaslat a „Nemzeti Ovi-Foci, Ovi-Sport Program” keretében elnyert pályázatokkal kapcsolatos döntések meghozatalára” című előterjesztést megtárgyalta, és a következő döntéseket hozta:

1. Szombathely Megyei Jogú Város Közgyűlése egyetért azzal, hogy Szombathely Megyei Jogú Város Önkormányzata által fenntartott Szombathelyi Mesevár Óvodában (9700 Szombathely, Gagarin u. 10.), a Szombathelyi Pipitér Óvodában (9700 Szombathely, Bem József u. 9/c.) és a Szombathelyi Kőrösi Csoma Sándor Utcai Óvodában (9700 Szombathely, Kőrösi Cs. S. u. 7.) multifunkcionális pályák létesüljenek.
2. A Közgyűlés a program megvalósításához szükséges óvodánkénti bruttó 2.850.000 Ft önkormányzati önrészt költségvetésében a „Nemzeti ovi foci – ovi sport program pályázati önrész” soron biztosítja.
3. A Közgyűlés az Ovi-Foci Közhasznú Alapítvány és Szombathely Megyei Jogú Város Önkormányzata közötti „Sport-fejlesztési Program megvalósítására” szóló Támogatási Szerződést – az előterjesztés mellékletében foglaltak szerint - jóváhagyja és felhatalmazza a Polgármestert annak aláírására.
4. A Közgyűlés
* az 5660. helyrajzi számon nyilvántartott és bejegyzett, természetben Szombathely, Gagarin u. 10. szám alatt található Szombathelyi Mesevár Óvoda területén,
* a 9510. helyrajzi számon nyilvántartott és bejegyzett, természetben Szombathely, Kőrösi Csoma Sándor utca 7. szám alatt található Szombathelyi Kőrösi Csoma Sándor Utcai Óvoda területén és
* a 2786/2. helyrajzi számon nyilvántartott és bejegyzett, természetben Szombathely, Bem József utca 9/c. szám alatt található Szombathelyi Pipitér Óvoda területén TAO-pályázati forrásból történő fejlesztés keretében megvalósuló a Szombathely Megyei Jogú Város Önkormányzata tulajdonába kerülő beruházás vonatkozásában, a műszaki átadás-átvétel napját követő 15 év időtartamig az Önkormányzat a tulajdonjogát fenntartja, nem idegeníti el, valamint 15 éven át sportcéllal működteti.

**Felelősök:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

Szakály Szabolcs, a Városfejlesztési Kabinet vezetője

Stéger Gábor, a Közgazdasági és Adó Osztály vezetője

Lakézi Gábor, a Városüzemeltetési Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** 1. pont: támogatási szerződését aláírását követően

 2. pont: azonnal

3. pont: azonnal

4. pont: azonnal

**8/2017.(II.2.) Kgy. sz. határozat**

A Közgyűlés elhatározza, hogy a Haladás Labdarúgó Stadion és Multifunkcionális Sportkomplexum üzemeltetésére kiírandó pályázatról szóló döntését megelőzően tárgyalja a komplexum sportszervezetek általi igénybevételéről szóló előterjesztést.

 **Felelős:** Dr. Puskás Tivadar polgármester

 Koczka Tibor alpolgármester

Illés Károly alpolgármester

 (A végrehajtásért felelős:

Dr. Szondy Szilvia, a társaság ügyvezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** a pályázati kiírás elfogadását megelőzően

**9/2017.(II.2.) Kgy. sz. határozat**

1. A Közgyűlés jóváhagyja, hogy a Haladás Sportkomplexum Fejlesztő Nkft, a Nemzeti Fejlesztési Minisztérium és Szombathely Megyei Jogú Város Önkormányzata által kötött Támogatási szerződés a 2015. évi 2041. számú Kormányhatározat 1. pontja alapján biztosított 5.600.000.000 Ft, azaz ötmilliárd-hatszázmillió forint összegű többletforrásból még rendelkezésre álló 603.322.041 Ft, azaz hatszázhárommillió-háromszázhuszonkettőezer-negyvenegy forint összeggel módosításra kerüljön, azzal, hogy a szükséges technikai módosítások a szerződés tervezeten átvezethetőek.

1. A Közgyűlés felhatalmazza Szombathely Megyei Jogú Város polgármesterét és a Haladás Sportkomplexum Fejlesztő Nkft. ügyvezetőjét a szerződés módosítás aláírására.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője

 Dr. Szondy Szilvia, a társaság ügyvezetője)

**Határidő:** 2017. február 15.

**10/2017.(II.2.) Kgy. sz. határozat**

1. A Közgyűlés az előterjesztés 1. számú mellékletet képező, a Haladás Labdarúgó Stadion és Multifunkcionális Sportcsarnok megvalósítása érdekében szükséges, a Haladás Sportkomplexum Fejlesztő Nonprofit Kft-vel kötendő vagyonkezelési szerződést jóváhagyja. A Közgyűlés felhatalmazza a polgármestert és a társaság ügyvezetőjét a szerződés aláírására.
2. A Közgyűlés úgy határoz, hogy az Önkormányzat kizárólagos tulajdonát képező, a szombathelyi 3643/2 helyrajzi számú 69 m2 nagyságú, „kivett üzem” megnevezésű ingatlant és a szintén az Önkormányzat tulajdonában álló 3643/1 helyrajzi számú ingatlant összevonja. A Közgyűlés felhatalmazza a polgármestert, hogy a telekösszevonáshoz és annak ingatlan nyilvántartási bejegyzéséhez szükséges okiratokat az Önkormányzat nevében aláírja, valamint felhatalmazza a társaságot a telekalakítási eljárás lebonyolítására.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője

 Dr. Szondy Szilvia, a társaság ügyvezetője)

**Határidő:** 2017. február 15.

**11/2017.(II.2.) Kgy. sz. határozat**

A Közgyűlés egyetért azzal, hogy a Haladás Labdarúgó Stadion és Multifunkcionális Sportcsarnok beruházás kapcsán a Haladás Sportkomplexum Fejlesztő Nonprofit Kft. által elkészíttetett üzemeltetési hatástanulmányban bemutatott és javasolt piaci alapú üzleti modell (ún. X-faktor modell) alapján a társaság kezdje el az üzemeltető kiválasztására vonatkozó közbeszerzési eljárás megindítását, azzal, hogy az eljárás részletes műszaki tartalmát terjessze a közgyűlés elé.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője

 Dr. Szondy Szilvia, a társaság ügyvezetője)

**Határidő:** a részletes műszaki tartalom kidolgozását követően azonnal

**12/2017.(II.2.) Kgy. sz. határozat**

A Közgyűlés felkéri a társaság ügyvezetőjét, hogy a Haladás Labdarúgó Stadion és Multifunkcionális Sportcsarnok beruházás kapcsán a földtulajdonos Önkormányzat és az építtető Haladás Sportkomplexum Fejlesztő Nonprofit Kft. közötti, a ráépítéssel kapcsolatos tulajdoni viszonyok rendezése érdekében szükséges megállapodás tervezetét dolgozza ki, és terjessze a Közgyűlés elé.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője

 Dr. Szondy Szilvia, a társaság ügyvezetője)

**Határidő:** a Közgyűlés szeptemberi ülése

**13/2017.(II.2.) Kgy. sz. határozat**

Szombathely Megyei Jogú Város Közgyűlése a „Javaslat a „TOP-7.1.1-16 Kulturális és közösségi terek infrastrukturális fejlesztése és helyi közösségszervezés a városi helyi fejlesztési stratégiához kapcsolódva” megnevezésű pályázati felhívással kapcsolatos döntések meghozatalára ” című előterjesztést megtárgyalta, és felhatalmazza a Gazdasági és Városstratégiai Bizottságot, hogy a támogatási kérelem végső tartalmát jóváhagyja.

A Közgyűlés felhatalmazza a polgármestert, hogy a bizottsági döntést követően a Konzorciumi Együttműködési Megállapodást Szombathely Megyei Jogú Város Önkormányzata képviseletében aláírja, és a TOP-7.1.1-16 felhívásra a támogatási kérelmet a bizottsági döntésnek megfelelő tartalommal benyújtsa.

**Felelősök:** Dr. Puskás Tivadar, polgármester

Illés Károly, alpolgármester

Lendvai Ferenc, a Gazdasági és Városstratégiai Bizottság vezetője

(A végrehajtás előkészítéséért:

Szakály Szabolcs, a Városfejlesztési Kabinet vezetője)

**Határidő:** 2017. február 28.

**14/2017.(II.2.) Kgy. sz. határozat**

A Közgyűlés úgy határoz, hogy zajszintmérő készülék beszerzése érdekében 2.000.000 Ft összeg kerüljön biztosításra a Polgármesteri Hivatal 2017. évi költségvetésében.

**Felelősök:** Dr. Puskás Tivadar, polgármester

Molnár Miklós alpolgármester

(A végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** a 2017. évi költségvetés összeállítása

**15/2017.(II.2.) Kgy. sz. határozat**

A Közgyűlés felkéri a jegyzőt, vizsgálja meg, milyen feltételekkel rendelhető el a városban a légszennyező anyagok csökkentése érdekében az ingyenes tömegközlekedési szolgáltatás igénybevétele és ennek eredményét terjessze a Gazdasági és Városstratégiai Bizottság soron következő rendes ülése elé.

**Felelős:** Dr. Károlyi Ákos jegyző

 Lendvai Ferenc, a Gazdasági és Városstratégiai Bizottság elnöke

 (A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** a Gazdasági és Városstratégiai Bizottság soron következő rendes ülése

**16/2017.(II.2.) Kgy. sz. határozat**

A Közgyűlés megtárgyalta a helyközi járatokon a helyi járatos bérlettel való utazás kiterjesztésével kapcsolatos előterjesztést és az alábbi döntéseket hozza:

1. A Közgyűlés egyetért az előterjesztés 2. mellékletét képező helyközi járatoknak helyi bérlettel történő igénybevételével.
2. A Közgyűlés egyetért a Nemzeti Fejlesztési Minisztériummal a személyszállítási szolgáltatásokról szóló 2012. évi XLI. törvény 5.§ (3) bekezdésében foglaltak szerint kötendő együttműködési megállapodás megkötésével.
3. A Közgyűlés felhatalmazza a Polgármestert, hogy az együttműködési megállapodás megkötéséhez szükséges előkészületeket tegye meg.
4. A Közgyűlés felkéri a Polgármestert, ha az Önkormányzatnak veszteségfinanszírozási kötelezettsége keletkezik, úgy az erre vonatkozó előterjesztést terjessze a Közgyűlés elé. Amennyiben ilyen kötelezettség az Önkormányzatot nem terheli, úgy a Közgyűlés felhatalmazza a Polgármestert az együttműködési megállapodás aláírására.

**Felelős:** Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** 1-3. pont: azonnal

 4. pont: 2017. április 30.

**17/2017.(II.2.) Kgy. sz. határozat**

1./ A Közgyűlés kinyilvánítja azon szándékát, hogy a szombathelyi, valamint a SZOMHULL Nonprofit Kft.-ben tulajdonrésszel rendelkező 7 további település, illetve amennyiben lehetőség van rá a korábban ellátott 43 település hulladékgazdálkodási közszolgáltatási feladatait hosszú távon az önkormányzat tulajdonában lévő, szombathelyi székhelyű gazdasági társaság lássa el. Ennek érdekében a Közgyűlés felkéri a polgármestert, hogy kezdeményezzen egyeztetést az NHKV Zrt. vezetőivel és az egyeztetések során tisztázza akár a közszolgáltatói, akár az alvállalkozói szerződés feltételeit, valamint a keletkező veszteség megtérítésének módját.

2./ A Közgyűlés felkéri a SZOVA Zrt. és a SZOMHULL Nonprofit Kft. vezetőit, hogy a hulladékgazdálkodási közszolgáltatás fenntartása érdekében a munkaerő megtartásához szükséges béremeléshez, valamint az eszközpark korszerűsítéséhez szükséges beruházásokhoz az önkormányzati támogatás összegére és módjára tegyenek javaslatot a 2017. évi üzleti terveikben.

**Felelős:** Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője

 Dr. Németh Gábor, a SZOVA Zrt. vezérigazgatója

 Puklér Géza, a SZOMHULL Nonprofit Kft ügyvezetője)

**Határidő:** 1. pont:azonnal

 2. pont: a Közgyűlés márciusi ülése

**18/2017.(II.2.) Kgy. sz. határozat**

A Közgyűlés úgy dönt, hogy a „Beszámoló a gázfelülvizsgálattal összefüggő ügyek vizsgálatára létrehozott ideiglenes bizottság tevékenységéről” című előterjesztést az SZMSZ 50. § (5) bekezdése alapján elfogadja.

 **Felelősök:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért:

Lakézi Gábor, a Városüzemeltetési Osztály vezetője)

**Határidő:** Azonnal

**19/2017.(II.2.) Kgy. sz. határozat**

1. Szombathely Megyei Jogú Város Közgyűlése Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében
* a Szombathely 13530 hrsz-ú közforgalom elől el nem zárt magánutat;
* a Szombathely 13571 hrsz-ú közforgalom elől el nem zárt magánutat;
* a Szombathely 13623 hrsz-ú közforgalom elől el nem zárt magánutat;
* a Szombathely 13626 hrsz-ú közforgalom elől el nem zárt magánutat és
* a Szombathely 13580 hrsz-ú közforgalom elől el nem zárt magánutat

együttesen **Ciklámen körútnak**;

* a Szombathely 13606 hrsz-ú közforgalom elől el nem zárt magánutat

**Ibolya köznek**;

* a Szombathely 13587 hrsz-ú közforgalom elől el nem zárt magánutat

**Rózsa köznek**;

* a Szombathely 13561 hrsz-ú közforgalom elől el nem zárt magánutat;
* a Szombathely 13560 hrsz-ú közforgalom elől el nem zárt magánutat és
* a Szombathely 13539 hrsz-ú közforgalom elől el nem zárt magánutat

együttesen **Jázmin utcának**;

* a Szombathely 13504 hrsz-ú közforgalom elől el nem zárt magánutat;
* a Szombathely 13503 hrsz-ú közforgalom elől el nem zárt magánutat;
* a Szombathely 13527 hrsz-ú közforgalom elől el nem zárt magánutat és
* a Szombathely 13502 hrsz-ú közforgalom elől el nem zárt magánutat

együttesen **Viola utcának**

nevezi el.

1. A Közgyűlés Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében
* a Szombathely 121/18 hrsz-ú közforgalom elől el nem zárt magánútra és
* a Szombathely 127/4 hrsz-ú közútra

együttesen kiterjeszti a **Várkonyi István utca** elnevezést, tekintettel arra, hogy azok a 318 hrsz-ú közterület, a jelenlegi Várkonyi István utca meghosszabbításai;

* a Szombathely 124/1 hrsz-ú országos közútra;
* a Szombathely 13500 hrsz-ú közforgalom elől el nem zárt magánútra;
* a Szombathely 124/2 hrsz-ú kerékpárútra;
* a Szombathely 124/3 hrsz-ú kerékpárútra és
* a Szombathely 124/4 hrsz-ú kerékpárútra

együttesen kiterjeszti a **Muskátli utca** elnevezést, tekintettel arra, hogy azok az 509 hrsz-ú közterület, a jelenlegi Muskátli utca meghosszabbításai.

1. A Közgyűlés Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében
* a Szombathely, külterület 0195/2 hrsz-ú közutat és
* a Szombathely, belterület 7273/42 hrsz-ú közutat

együttesen **Ipari útnak** nevezi el.

1. A Közgyűlés felkéri a polgármestert és a jegyzőt, hogy a 1-3. pontban foglalt közterületek elnevezésével kapcsolatos adatszolgáltatási kötelezettség teljesítése iránt intézkedjen.
2. A Közgyűlés felkéri a polgármestert és a jegyzőt, hogy az 1-3. pontban elhatározott elnevezésekkel kapcsolatban a nyilvántartásokon a szükséges átvezetésről gondoskodjon.
3. A Közgyűlés felkéri a polgármestert, hogy a lakosságot a közterületi elnevezésekről az önkormányzati hetilap és a Városi TV útján értesítse.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 (A végrehajtás előkészítéséért:

 Lakézi Gábor, a Városüzemeltetési Osztály vezetője

Nagyné Dr. Gats Andrea, a Jogi, Képviselői és Hatósági Osztály vezetője

Dr. Telek Miklós, a Polgármesteri Kabinet vezetője)

**Határidő:** 2017. március 31.

**20/2017.(II.2.) Kgy. sz. határozat**

1. Szombathely Megyei Jogú Város Közgyűlése a többször módosított, 257/2006. (IX. 7.) Kgy. számú határozattal jóváhagyott településszerkezeti tervének és a szintén többször módosított, 30/2006. (IX. 7.) önkormányzati rendelettel jóváhagyott helyi építési szabályzatának a Szombathely, 7273/63 hrsz. alatti ingatlanra vonatkozó módosításával kapcsolatosan az államigazgatási eljárás véleményezési szakasza során beérkezett észrevételeket, véleményeket és az azokra adott válaszokat elfogadja.
2. A Közgyűlés felkéri a polgármestert a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 39. § (3) bekezdése alapján a döntés dokumentálására és közzétételére, illetve a 40. § (1) bekezdése alapján arra, hogy a véleményezési szakasz lezárását követően a településrendezési eszköz tervezetét, az eljárás során beérkezett valamennyi vélemény és a véleményezési szakaszban keletkezett egyéb dokumentum egy példányát, továbbá azok másolati példányát elektronikus adathordozón küldje meg végső szakmai véleményezésre az állami főépítésznek.

**Felelősök:** Dr. Puskás Tivadar, polgármester

 Illés Károly, alpolgármester

 Dr. Károlyi Ákos, jegyző

(A végrehajtás előkészítéséért:

Dr. Telek Miklós Polgármesteri Kabinet osztályvezetője)

**Határidő:** azonnal az 1. pont vonatkozásában

 2017. február 15. a 2. pont vonatkozásában

**21/2017.(II.2.) Kgy. sz. határozat**

1. A Közgyűlés a Partnerségi Egyeztetési Szabályzat megalkotására előterjesztett javaslatot megtárgyalta és elfogadta, továbbá felhatalmazza a Polgármestert a Szabályzat aláírására.
2. A Közgyűlés felkéri a Polgármestert, hogy a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 21. §-a alapján tegye meg a településképi arculati kézikönyv elkészíttetése érdekében szükséges intézkedéseket.

**Felelősök:** Dr. Puskás Tivadar, polgármester

 Illés Károly, alpolgármester

 Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet osztályvezetője)

**Határidő:** 1. pont vonatkozásában; azonnal

 2. pont vonatkozásában; 2017. március 1.

**22/2017.(II.2.) Kgy. sz. határozat**

A Közgyűlés egyetért azzal, hogy az önkormányzat az LJY-935 forgalmi rendszámú RENAULT típusú csatorna-karbantartó gépjárművet 1.355.000,-Ft vételárért értékesítse a VASIVÍZ Zrt. részére, és felhatalmazza a polgármestert az adásvételi szerződés aláírására.

**Felelős**: Dr. Puskás Tivadar polgármester

Illés Károly alpolgármester

 Dr. Károlyi Ákos jegyző

 (A végrehajtásért:

 Lakézi Gábor a Városüzemeltetési Osztály vezetője)

**Határidő**: 2017. március 10.

**23/2017.(II.2.) Kgy. sz. határozat**

1. A Közgyűlés az önkormányzati forrásátadásról szóló 47/2013.(XII.4.) önkormányzati rendelet 1. § (5) bekezdése alapján és az önkormányzat 2017. évi átmeneti gazdálkodásáról szóló 28/2016. (XII.20.) önkormányzati rendelete 6.§-ára hivatkozva hozzájárul ahhoz, hogy az Esőemberke Alapítvány a Vas Megyei autistákért támogatási kérelme (működési költség) 250.000,- forint összegű támogatásban részesüljön.

2. A Közgyűlés felhatalmazza a polgármestert a támogatási szerződés aláírására.

**Felelős:** Dr. Puskás Tivadar polgármester

 (A végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője;

 Dr. Telek Miklós, a Polgármesteri Kabinet vezetője;

 Stéger Gábor, a Közgazdasági és Adó Osztály vezetője)

**Határidő:** azonnal

**24/2017.(II.2.) Kgy. sz. határozat**

1. A Közgyűlés úgy dönt, hogy a néhai özv. Kiss Istvánné szombathelyi lakos hagyatékából származó, Szombathely Megyei Jogú Város Önkormányzata tulajdonát képező XVIII. századi boulle stílusú, négy fiókos, lehajtható lapú, teknőcpáncél és bronz berakásokkal gazdagon díszített írószekretert – a szerződés aláírásától számított – 5 évre szóló időtartamra a „NISTEMA” Kereskedelmi és Szolgáltató Nonprofit Kft. részére ingyenes használatba adja, a fertődi Esterházy-kastélyban kiállítás céljából.
2. A Közgyűlés felhatalmazza a polgármestert, hogy a szerződést aláírja.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője)

**Határidő:** 2017. február 28.

**25/2017.(II.2.) Kgy. sz. határozat**

1. Szombathely Megyei Jogú Város Közgyűlése megtárgyalta a Markusovszky Egyetemi Oktatókórházzal kötött - 61057-20/2016 iktatószámú - támogatási szerződéssel kapcsolatos tájékoztatást, és egyetért az elszámolási határidő 2017. október 31. napjáig történő meghosszabbításával.
2. A Közgyűlés felhatalmazza a polgármestert a támogatási szerződés fentiek szerinti módosításának aláírására.

**Felelős:** Dr. Puskás Tivadar polgármester

 Molnár Miklós alpolgármester

 Dr. Károlyi Ákos, jegyző

(a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

 **Határidő:** 2017. február 2. (az 1. pont vonatkozásában)

 2017. február 28. (a 2. pont vonatkozásában)

**26/2017.(II.2.) Kgy. sz. határozat**

1. Szombathely Megyei Jogú Város Közgyűlése támogatja, hogy Döbörhegyi Máté István, az Oladi Általános Iskola nyolcadik évfolyamos tanulója (édesanyja neve: Kluiber Anita) részt vegyen az Arany János Tehetséggondozó Programban.
2. Szombathely Megyei Jogú Város Közgyűlése az Önkormányzat által delegált tanuló számára biztosítandó ösztöndíj mértékéről a felvételi eljárás eredményének függvényében hoz döntést.

|  |  |
| --- | --- |
| **Felelős:** | Dr. Puskás Tivadar polgármesterKoczka Tibor alpolgármesterDr. Károlyi Ákos jegyző(a végrehajtás előkészítéséért:Dr. Bencsics Enikő, az Egészségügyi és Közszolgálati Osztály vezetőjeStéger Gábor, a Közgazdasági és Adó Osztály vezetője) |
| **Határidő:** | azonnal (az 1. pont vonatkozásában)a tanuló pályázatának eredményéről szóló tájékoztatást követően (a 2. pont vonatkozásában) |

**27/2017.(II.2.) Kgy. sz. határozat**

Szombathely Megyei Jogú Város Önkormányzatának Közgyűlése a polgármester 2017. évi szabadságtervét jóváhagyja.

**Felelős:** Dr. Puskás Tivadar polgármester

(a végrehajtás előkészítéséért: dr. Telek Miklós, a Polgármesteri Kabinet vezetője)

**Határidő:** azonnal

**28/2017.(II.2.) Kgy. sz. határozat**

1. A Közgyűlés a Szombathelyi Parkfenntartási és Temetkezési Kft. alapító okiratát akként módosítja, hogy a társaság telephelyeként a 9700 Szombathely, Paragvári u. 1. szám alatti ingatlan kerüljön megnevezésre.

2. A Közgyűlés felhatalmazza a polgármestert a telephely változás tekintetében a társaság alapító okirat módosításának aláírására.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(végrehajtásért felelős:

Lakézi Gábor, a Városüzemeltetési Osztály vezetője

Kiss Dávid, a SZOMPARK Kft. ügyvezetője)

**Határidő**: 2017. február 10.

**29/2017.(II.2.) Kgy. sz. határozat**

1. Szombathely Megyei Jogú Város Önkormányzatának Közgyűlése egyetért a javaslattal, hogy Szombathely Megyei Jogú Város a Pannon Városok Szövetségéhez csatlakozzon.

2. A Közgyűlés felhatalmazza és felkéri a polgármestert, hogy a Pannon Városok Szövetségéhez történő csatlakozás ügyében szükséges lépéseket megtegye.

**Felelős:** Dr. Puskás Tivadar polgármester

(végrehajtásért felelős:

dr. Telek Miklós, a Polgármesteri Kabinet vezetője)

**Határidő:** azonnal

**30/2017.(II.2.) Kgy. sz. határozat**

1. A Közgyűlés az Állami Számvevőszék ellenőrzéséről és az elnöki figyelemfelhívásról készített tájékoztatást tudomásul veszi.

2. A Közgyűlés felkéri a polgármestert, hogy az elnöki figyelemfelhívás alapján a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm.rendeletben foglaltak gyakorlati megvalósításához szükséges intézkedéseket tegye meg.

**Felelős**: Dr. Puskás Tivadar polgármester

 Molnár Miklós alpolgármester

 Koczka Tibor alpolgármester

 Dr. Károlyi Ákos jegyző

 (végrehajtásért felelős:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**31/2017.(II.2.) Kgy. sz. határozat**

1. A Közgyűlés a szombathelyi 5200 hrsz.-ú, Győrffy I. u. 18. szám alatti, „lakóház, udvar” megnevezésű ingatlanra vonatkozó pályázati felhívást – az előterjesztés 1. számú mellékletével megegyező tartalommal – elfogadja.
2. A Közgyűlés felhatalmazza a Gazdasági és Városstratégiai Bizottságot a pályázatok bírálatára és a nyertes kiválasztására a legmagasabb összegű ellenszolgáltatás, a vételár módja és határnapja együttes értékelésével.
3. A Közgyűlés felhatalmazza a polgármestert, hogy az előterjesztés mellékletében foglalt pályázati felhívás alapján az ingatlan értékesítésére vonatkozóan a pályázatot írja ki.

**Felelős**: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 Lendvai Ferenc Gazdasági és Városstratégiai Bizottság elnöke

 (végrehajtásért felelős:

Lakézi Gábor, a Városüzemeltetési Osztály vezetője)

**Határidő:** pályázat kiírására 2017. február 10.

**32/2017.(II.2.) Kgy. sz. határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót – az elhangzott kiegészítésekkel - elfogadja.

**Felelős:** Dr. Puskás Tivadar polgármester

**Határidő:** azonnal

**33/2017.(II.2.) Kgy. sz. határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal

**34/2017.(II.2.) Kgy. sz. határozat**

1.        A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2.        A Közgyűlés jóváhagyja a 313/2014. (VI.19.) Kgy. sz. határozat határidejének 2017. december 31. napjára történő módosítását.

**Felelős:** Dr. Károlyi Ákos jegyző

                     (A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:**      a 2. pontban foglaltak szerint